
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 983 

13 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ενδείξεις Χειραγώγησης της Αγοράς. 1 

Υποχρεώσεις των Προσώπων που Διαμεσολαβούν 
κατ’ Επάγγελμα στην Κατάρτιση Συναλλαγών σχε¬ 
τικά με την Πρόληψη Περιπτώσεων Κατάχρησης 

της Αγοράς. 2 

Υποχρεώσεις των εκδοτών για τη δημοσιοποίηση προ¬ 
νομιακών πληροφοριών. 3 

Υποχρεώσεις των Προσώπων που Εκπονούν ή Διαδί¬ 
δουν Αναλύσεις. 4 

Διαδικασία και Κριτήρια για τον Χαρακτηρισμό Πρα¬ 
κτικών της Αγοράς ως Αποδεκτών. 5 


ΑΠΟΦΑΣΕΙΣ 

Ο) 

Ενδείξεις Χειραγώγησης της Αγοράς. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 1/347/12.7.2005 
του Διοικητικού Συμβουλίου) 

Αφού έλαβε υπόψη: 

1. Την παράγραφο 4 του άρθρου 7 του ν. 3340/2005 για 
την "προστασία της Κεφαλαιαγοράς από πράξεις προσώ- 
πωνπου κατέχουν προνομιακές πληροφορίες καιπράξεις 
χειραγώγησης της αγοράς" (ΦΕΚΑ/112/2005). 

2. Την Οδηγία 2003/6/ΕΚ του Ευρωπαϊκού Κοινοβουλί¬ 
ου καιτου Συμβουλίου για τις "πράξεις προσώπων που κα¬ 
τέχουν προνομιακές πληροφορίες και τις πράξεις χειρα¬ 
γώγησης της αγοράς (κατάχρηση αγοράς)" (Ε 
096/16/2003). 

3. Την Οδηγία 2003/124/ΕΚτης Ευρωπαϊκής Επιτροπής 
για την "εφαρμογή της Οδηγίας 2003/6/ΕΚ του Ευρωπαϊ¬ 
κού Κοινοβουλίου καιτου Συμβουλίου, όσον αφορά τον 
ορισμό και τη δημοσιοποίηση των εμπιστευτικών πληρο¬ 
φοριών και τον ορισμό των πράξεων χειραγώγησης της 
αγοράς" (Ε 339/70/2003). 

4. Την Τελική Έκθεση της "Επιτροπής Σοφών" για τη 
ρύθμιση των ευρωπαϊκών αγορών κινητών αξιών, όπως 


αυτή εγκρίθηκε από το Ευρωπαϊκό Συμβούλιο της Στοκ¬ 
χόλμης τον Μάρτιο 2001 και ψηφίστηκε την 5.2. 2002 από 
το Ευρωπαϊκό Κοινοβούλιο. 

5. Το άρθρο 90 του π.δ. 63/2005 "Κωδικοποίηση της νο¬ 
μοθεσίας για την Κυβέρνηση και τα κυβερνητικά όργανα" 
(ΦΕΚ Α/98/2005). 

ΑΠΟΦΑΣΙΖΕΙ ΟΜΟΦΩΝΑ 
Άρθρο 1 

Η παρούσα απόφαση έχει ως σκοπό την προσαρμογή 
του κανονιστικού πλαισίου προς τα άρθρα 4 και 5 της 
Οδηγίας 2003/124/ΕΚ της Ευρωπαϊκής Επιτροπής (Ε 
339/70/2003). 

Άρθρο 2 

Με την επιφύλαξη των παραδειγμάτων στην παράγρα¬ 
φο 3 του άρθρου 7 του ν. 3340/2005, προκειμένου να εξε- 
τασθεί εάν συναλλαγές ή εντολές για τη διενέργεια συ¬ 
ναλλαγών συνιστούν χειραγώγηση κατά την έννοια της 
περίπτωσης (α) της παραγράφου 2 του άρθρου 7 του ν. 
3340/2005, η Επιτροπή Κεφαλαιαγοράς και οι συμμετέ- 
χοντες στην αγορά λαμβάνουν υπόψη τα ακόλουθα κρι¬ 
τήρια και ενδείξεις, των οποίων η απαρίθμηση δεν είναι 
εξαντλητική και τα οποία δεν πρέπει απαραιτήτως να θε¬ 
ωρούνται ότι από μόνα τους συνιστούν πράξεις χειραγώ¬ 
γησης αγοράς: 

(α) Το βαθμό στον οποίο οι δοθείσες εντολές ή οι διε- 
νεργηθείσες συναλλαγές αντιπροσωπεύουν σημαντικό 
ποσοστό του καθημερινού όγκου συναλλαγών στο σχετι¬ 
κό χρηματοπιστωτικό μέσο στην οικεία οργανωμένη αγο¬ 
ρά, ιδίως όταν οδηγούν σε σημαντική μεταβολή της τιμής 
του χρηματοπιστωτικού μέσου. 

(β) Το βαθμό στον οποίο οι δοθείσες εντολές ή οι διε- 
νεργηθείσες συναλλαγές από πρόσωπα με σημαντική θέ¬ 
ση αγοράς ή πώλησης σε ένα χρηματοπιστωτικό μέσο 
οδηγούν σε σημαντικές μεταβολές της τιμής του χρημα¬ 
τοπιστωτικού μέσου ή συνδεδεμένου με αυτό παράγω- 
γου μέσου ή του υποκείμενου μέσου που έχει εισαχθεί για 
διαπραγμάτευση σε οργανωμένη αγορά. 

(γ) Κατά πόσο οι διενεργηθείσες συναλλαγές δεν συνε¬ 
πάγονται αλλαγή του πραγματικού δικαιούχου του χρη¬ 
ματοπιστωτικού μέσου που είναι εισηγμένο για διαπραγ¬ 
μάτευση σε οργανωμένη αγορά. 

(δ) Το βαθμό στον οποίο οι δοθείσες εντολές ή οι διε- 
νεργηθείσες συναλλαγές οδηγούν σε βραχυπρόθεσμες 
αντιστροφές θέσεων και αντιπροσωπεύουν σημαντικό 
ποσοστό του καθημερινού όγκου συναλλαγών στο σχετι¬ 
κό χρηματοπιστωτικό μέσο στην οικεία οργανωμένη αγο¬ 
ρά, και ενδέχεται να σχετίζονται με σημαντικές μεταβο¬ 
λές στην τιμή ενός χρηματοπιστωτικού μέσου που έχει ει- 
σαχθεί για διαπραγμάτευση σε οργανωμένη αγορά. 

(ε) Το βαθμό στον οποίο οι δοθείσες εντολές ή οι διε- 
νεργηθείσες συναλλαγές συγκεντρώνονται σε μικρό χρο¬ 
νικό διάστημα της συνεδρίασης και οδηγούν σε μεταβο¬ 
λή τιμής η οποία στη συνέχεια αντιστρέφεται. 

(στ) Το βαθμό στον οποίο οι δοθείσες εντολές μετα¬ 
βάλλουν τις καλύτερες τιμές προσφοράς και ζήτησης 
ενός χρηματοπιστωτικού μέσου εισηγμένου για διαπραγ¬ 
μάτευση σε οργανωμένη αγορά, ή γενικότερα τις τιμές 
που καταγράφονται στο βιβλίο εντολών των συμμετεχό- 
ντων στην αγορά, και οι οποίες αποσύρονται πριν εκτελε- 
σθούν. 

(ζ) Το βαθμό στον οποίο δίδονται εντολές ή διενεργού- 
νται συναλλαγές σε, ή γύρω από, συγκεκριμένο χρονικό 
διάστημα κατά το οποίο υπολογίζονται οι τιμές αναφο¬ 
ράς, οι τιμές εκκαθάρισης και οι αποτιμήσεις, με αποτέ¬ 
λεσμα να μεταβάλλονται ή να επηρεάζονται οι εν λόγω τι¬ 
μές ή αποτιμήσεις κατ’ επανάληψη (σε περισσότερες από 
μία συνεδριάσεις). 

Άρθρο 3 

Με την επιφύλαξη των παραδειγμάτων στην παράγρα¬ 
φο 3 του άρθρου 7 του ν. 3340/2005, προκειμένου να εξε- 
τασθεί εάν συναλλαγές ή εντολές διενέργειας συναλλα¬ 
γών συνιστούν χειραγώγηση κατά την έννοια της περί¬ 
πτωσης (β) της παραγράφου 2 του άρθρου 7 του ν. 
3340/2005, η Επιτροπή Κεφαλαιαγοράς και οι συμμετέ- 
χοντες στην αγορά λαμβάνουν υπόψη τα ακόλουθα κρι¬ 
τήρια και ενδείξεις, των οποίων η απαρίθμηση δεν είναι 
εξαντλητική και τα οποία δεν πρέπει απαραιτήτως να θε¬ 
ωρούνται ότι από μόνα τους συνιστούν πράξεις χειραγώ¬ 
γησης αγοράς: 

(α) Εάν, πριν ή μετά τις δοθείσες εντολές ή τις διενερ- 
γηθείσες συναλλαγές από πρόσωπα, διαδίδονται ψευ¬ 
δείς ή παραπλανητικές πληροφορίες από τα ίδια αυτά 
πρόσωπα ή από άλλα πρόσωπα που συνδέονται με αυτά. 

(β) Εάν δίδονται εντολές για διενέργεια συναλλαγών ή 
διενεργούνται συναλλαγές από πρόσωπα, προτού ή αφό- 
του τα ίδια αυτά πρόσωπα, ή άλλα πρόσωπα που συνδέο¬ 
νται με αυτά, εκπονήσουν ή διαδώσουν αναλύσεις, συ¬ 
στάσεις ή προτάσεις επενδυτικής στρατηγικής, οι οποίες 
είναι εσφαλμένες ή μεροληπτικές ή προδήλως επηρεα¬ 
σμένες από σημαντικά συμφέροντα. 

Άρθρο 4 

1. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

2. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΑΕΞΙΟΣ Α. ΠΙΛΑΒΙΟΣ 


( 2 ) 

Υποχρεώσεις των Προσώπων που Διαμεσολαβούν κατ’ 
Επάγγελμα στην Κατάρτιση Συναλλαγών σχετικά με 
την Πρόληψη Περιπτώσεων Κατάχρησηςτης Αγοράς. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 2/347/12.7.2005 
του Διοικητικού Συμβουλίου) 

Αφού έλαβε υπόψη: 

1. Την περίπτωση (στ) του άρθρου 19 του ν. 3340/2005 
για την "προστασία της Κεφαλαιαγοράς από πράξεις προ¬ 
σώπων που κατέχουν προνομιακές πληροφορίες και πρά¬ 
ξεις χειραγώγησης της αγοράς" (ΦΕΚ Α/112/2005). 

2. Την Οδηγία 2003/6/ΕΚ του Ευρωπαϊκού Κοινοβουλί¬ 
ου και του Συμβουλίου για τις "πράξεις προσώπων που κα¬ 
τέχουν προνομιακές πληροφορίες και τις πράξεις χειρα¬ 
γώγησης της αγοράς (κατάχρηση αγοράς)" (Ε 096/16/ 
12.4.2003). 

3. Την Οδηγία 2004/72/ΕΚ της Ευρωπαϊκής Επιτροπής 
για την "εφαρμογή της Οδηγίας 2003/6/ΕΚ του Ευρωπαϊ¬ 
κού Κοινοβουλίου και του Συμβουλίου όσον αφορά τις 
αποδεκτές πρακτικές της αγοράς, τον ορισμό των εμπι- 
στευτικών πληροφοριών για παράγωγα μέσα εμπορευ¬ 
μάτων, την κατάρτιση καταλόγων κατόχων εμπιστευτικών 
πληροφοριών, τη γνωστοποίηση των συναλλαγών προ¬ 
σώπων που ασκούν διευθυντικά καθήκοντα και τη γνω¬ 
στοποίηση ύποπτων συναλλαγών" (Ε 162/70/2004). 

4. Το κείμενο της Επιτροπής Ευρωπαϊκών Εποπτικών 
Αρχών Κεφαλαιαγοράς με τίτλο "Μ3 γΙ<θϊ Αόυεθ Οίτβοΐίνθ: 
ΕθνεΙ 3 - ρΓθΙίπιίπ3Γγ 0Ε3Β ρυίάβηοο 3ηά ίηίοι·πΐ3ΐίοη οη 
ίίΐΘ οοπιπιοπ ορθΓΒΐίοη οί ΙΙίθ ΟίΓθοΙίνΘ" (ΟΕ5ΡΙ, 04-505). 

5. Την Τελική Έκθεση της "Επιτροπής Σοφών" για τη 
ρύθμιση των ευρωπαϊκών αγορών κινητών αξιών, όπως 
αυτή εγκρίθηκε από το Ευρωπαϊκό Συμβούλιο της Στοκ¬ 
χόλμης τον Μάρτιο 2001 και ψηφίστηκε την 5.2.2002 από 
το Ευρωπαϊκό Κοινοβούλιο. 

6. Το άρθρου 90 του π.δ. 63/2005 "Κωδικοποίηση της νο¬ 
μοθεσίας για την Κυβέρνηση και τα κυβερνητικά όργανα" 
(ΦΕΚ Α/98/2005). 

ΑΠΟΦΑΣΙΖΕΙ 
Άρθρο 1 

Η παρούσα απόφαση έχει ως σκοπό την προσαρμογή 
του κανονιστικού πλαισίου προς τα άρθρα 7 έως 11 της 
Οδηγίας 2004/72/ΕΚ της Ευρωπαϊκής Επιτροπής, (Ε 
162/70/2004). 

Άρθρο 2 

1. Κάθε πρόσωπο που διαμεσολαβεί κατ’ επάγγελμα 
στην κατάρτιση συναλλαγών σύμφωνα με τα οριζόμενα 
στο σημείο 8 του άρθρου 2 του ν. 3340/2005 ("υπόχρεο 
πρόσωπο") και έχει την καταστατική του έδρα ή υποκατά¬ 
στημα στην Ελλάδα ειδοποιεί την Επιτροπή Κεφαλαιαγο¬ 
ράς όταν υπάρχουν σοβαρές υπόνοιες, ότι συναλλαγές 
που έχουν καταρτισθεί θα μπορούσαν να συνιστούν κα¬ 
τάχρηση προνομιακών πληροφοριών ή χειραγώγηση της 
αγοράς. 

2. Η γνωστοποίηση της προηγούμενης παραγράφου 
πραγματοποιείται εντός του αντικειμενικά απαραιτήτου 
χρόνου μετά την κατάρτιση της συναλλαγής ή μόλις το 
υπόχρεο πρόσωπο λάβει γνώση κάθε γεγονότος ή πλη¬ 
ροφορίας που δημιουργεί σοβαρές υπόνοιες σχετικά με 
τον ύποπτο χαρακτήρα μιας συναλλαγής. 

3. Εάν τα χρηματοπιστωτικά μέσα που αφορά η γνω¬ 
στοποίηση της παραγράφου 1 είναι εισηγμένα προς δια¬ 
πραγμάτευση σε οργανωμένες αγορές οι οποίες βρίσκο¬ 
νται ή λειτουργούν σε άλλα κράτη μέλη της Ευρωπαϊκής 
Ένωσης, η Επιτροπή Κεφαλαιαγοράς διαβιβάζει αμέσως 
τις πληροφορίες που λαμβάνει στις αρμόδιες αρχές των 
οργανωμένων αγορών στις οποίες είναι εισηγμένα. 

Άρθρο 3 

1. Η γνωστοποίηση προς την Επιτροπή Κεφαλαιαγοράς 
σύμφωνα με το άρθρο 2 περιλαμβάνει: 

(α) περιγραφή των συναλλαγών, περιλαμβανομένου 
του είδους της εντολής (εντολή με ή χωρίς όριο τιμής ή 
άλλα χαρακτηριστικά της εντολής) και του τρόπου δια¬ 
πραγμάτευσης (συνεχής διαπραγμάτευση, συναλλαγή 
με ειδική μέθοδο, κ.λπ.), 

(β) τους λόγους για τους οποίους υπάρχει υπόνοια ότι 
οι συναλλαγές θα μπορούσαν να συνιστούν κατάχρηση 
αγοράς, 

(γ) τα στοιχεία των εντολέων και άλλων προσώπων που 
τυχόν έδωσαν εντολή για κατάρτιση συναλλαγών ή που 
συμμετείχαν με άλλο τρόπο στις συναλλαγές αυτές, πε- 
ριλαμβανομένου του κωδικού επενδυτή (ΟΑΣΗΣ) στο 
πρόσωπο που διαμεσολαβεί κατ’ επάγγελμα για την κα¬ 
τάρτιση συναλλαγών και κατά περίπτωση, της Μερίδας 
και του Λογαριασμού Επενδυτή στο Σύστημα Άϋλων Τίτ¬ 
λων, του κωδικού για την διενέργεια συναλλαγών στην 
Αγορά Παραγώγωντου Χρηματιστηρίου Αθηνών, 

(δ) την επενδυτική υπηρεσία την οποία παρέχει στη συ¬ 
γκεκριμένη περίπτωση το υπόχρεο πρόσωπο το οποίο 
υπόκειται σε υποχρέωση γνωστοποίησης, 

(ε) κάθε άλλη πληροφορία που μπορεί να είναι σημαντι¬ 
κή για την εξέταση των ύποπτων συναλλαγών. 

2. Όταν δεν είναι διαθέσιμες κατά το χρόνο της γνω¬ 
στοποίησης όλες οι πληροφορίες της προηγούμενης πα¬ 
ραγράφου, η γνωστοποίηση περιλαμβάνει τουλάχιστον 
τις πληροφορίες της περίπτωσης (β) της προηγούμενης 
παραγράφου. Οι υπόλοιπες πληροφορίες παρέχονται 
στην Επιτροπή Κεφαλαιαγοράς αμέσως μόλις καταστούν 
διαθέσιμες. 

3. Η γνωστοποίηση στην Επιτροπή Κεφαλαιαγοράς γί¬ 
νεται εγγράφως, περιλαμβανομένης της τηλεομοιοτυ¬ 
πίας και του ηλεκτρονικού ταχυδρομείου ή προφορικώς 
εφόσον στην τελευταία περίπτωση παρέχεται γραπτή 
επιβεβαίωση εντός είκοσι τεσσάρων ωρών από την προ¬ 
φορική γνωστοποίηση. 

Άρθρο 4 

1. Το πρόσωπο που προβαίνει σε γνωστοποίηση προς 
την Επιτροπή Κεφαλαιαγοράς σύμφωνα με τα άρθρα 2 
και 3 οφείλει να μην ενημερώνει οποιοδήποτε άλλο πρό¬ 
σωπο σχετικά με τη γνωστοποίηση και ιδίως οφείλει να 
μην ενημερώνει τα πρόσωπα τα οποία αφορά η γνωστο¬ 
ποίηση ή τρίτα πρόσωπα τα οποία συνδέονται με τα πρό¬ 
σωπα αυτά. 

2. Η ταυτότητα του προσώπου που προέβη στην γνω¬ 
στοποίηση του άρθρου 2 περιλαμβάνεται στα στοιχεία 
που καλύπτονται από την υποχρέωση τήρησης απορρή¬ 
του σύμφωνα με την παράγραφο 13 του άρθρου 76 του ν. 
1969/1991 (ΦΕΚ Α/167/1991). 

3. Η καλόπιστη γνωστοποίηση στην Επιτροπή Κεφαλαι¬ 
αγοράς σύμφωνα με τα άρθρα 2 και 3 της παρούσας Από¬ 
φασης δεν συνιστά παράβαση οποιουδήποτε περιορι¬ 
σμού στην αποκάλυψη πληροφοριών επιβαλλόμενου με 


σύμβαση ή με οποιαδήποτε άλλη νομοθετική, κανονιστι¬ 
κή ή διοικητική διάταξη και δεν συνεπάγεται οποιαδήποτε 
ευθύνη σχετικά με τη γνωστοποίηση για το πρόσωπο που 
προβαίνει σε αυτή. 

Άρθρο 5 

1. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

2. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

(3) 

Υποχρεώσεις των εκδοτών για τη δημοσιοποίηση 
προνομιακών πληροφοριών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 3/347/12.7.2005 
του Διοικητικού Συμβουλίου) 

Αφού έλαβε υπόψη: 

1. Τις περιπτώσεις (α), (β), (γ) και (δ) του άρθρου 19 του 
ν. 3340/2005 για την "προστασία της Κεφαλαιαγοράς από 
πράξεις προσώπων που κατέχουν προνομιακές πληρο¬ 
φορίες και πράξεις χειραγώγησης της αγοράς" (ΦΕΚ 
Α/112/2005). 

2. Την Οδηγία 2003/6/ΕΚ του Ευρωπαϊκού Κοινοβουλί¬ 
ου και του Συμβουλίου, για τις "πράξεις προσώπων που 
κατέχουν προνομιακές πληροφορίες και τις πράξεις χει¬ 
ραγώγησης της αγοράς (κατάχρηση αγοράς)" (Ε 
096/16/2003). 

3. Την Οδηγία 2003/124/ΕΚτης Ευρωπαϊκής Επιτροπής 
για την "εφαρμογή της Οδηγίας 2003/6/ΕΚ του Ευρωπαϊ¬ 
κού Κοινοβουλίου και του Συμβουλίου, όσον αφορά τον 
ορισμό και τη δημοσίευση των εμπιστευτικών πληροφο¬ 
ριών και τον ορισμό των πράξεων χειραγώγησης της αγο¬ 
ράς" (Ε 339/70/2003). 

4. Την Οδηγία 2004/72/ΕΚ της Ευρωπαϊκής Επιτροπής 
για την "εφαρμογή της Οδηγίας 2003/6/ΕΚ του Ευρωπαϊ¬ 
κού Κοινοβουλίου και του Συμβουλίου όσον αφορά τις 
αποδεκτές πρακτικές της αγοράς, τον ορισμό των εμπι- 
στευτικών πληροφοριών για παράγωγα μέσα εμπορευ¬ 
μάτων, την κατάρτιση καταλόγων κατόχων εμπιστευτικών 
πληροφοριών, τη γνωστοποίηση των συναλλαγών προ¬ 
σώπων που ασκούν διευθυντικά καθήκοντα και τη γνω¬ 
στοποίηση ύποπτων συναλλαγών" (Ε 162/70/2004). 

5. Την Τελική Έκθεση της "Επιτροπής Σοφών" για τη 
ρύθμιση των ευρωπαϊκών αγορών κινητών αξιών, όπως 
αυτή εγκρίθηκε από το Ευρωπαϊκό Συμβούλιο της Στοκ¬ 
χόλμης τον Μάρτιο 2001 και ψηφίστηκε την 5.2.2002 από 
το Ευρωπαϊκό Κοινοβούλιο. 

6. Το άρθρο 90 του π.δ. 63/2005 "Κωδικοποίηση της νο¬ 
μοθεσίας για την Κυβέρνηση και τα κυβερνητικά όργανα" 
(ΦΕΚ Α/98/2005). 

ΑΠΟΦΑΣΙΖΕΙ ΟΜΟΦΩΝΑ 
Άρθρο 1 

Η παρούσα απόφαση έχει ως σκοπό την προσαρμογή 
του κανονιστικού πλαισίου προς τις διατάξεις της Οδη- 

γίας 2003/124/ΕΚ της Ευρωπαϊκής Επιτροπής, Επίσημη 
Εφημερίδα των Ευρωπαϊκών Κοινοτήτων (1_ 339/70/2003) 
και της Οδηγίας 2004/72/ΕΚτης Ευρωπαϊκής Επιτροπής, 
Επίσημη Εφημερίδα των Ευρωπαϊκών Κοινοτήτων (1_ 
162/70/2004). 

Άρθρο 2 

1. Οι εκδότες εκπληρώνουν την υποχρέωση δημοσιο¬ 
ποίησης προνομιακών πληροφοριών της παραγράφου 1 
του άρθρου 10 του ν. 3340/2005 εφόσον, κατά τη δημι¬ 
ουργία μιας κατάστασης ή την επέλευση ενός γεγονότος, 
ενημέρωσαν χωρίς υπαίτια βραδύτητα το επενδυτικό κοι¬ 
νό, χωρίς να αναμείνουν την οριστικοποίηση αυτής της 
κατάστασης ή αυτού του γεγονότος. 

2. Ως γεγονότα ή καταστάσεις τα οποία μπορούν να 
εκληφθούν ότι συνιστούν προνομιακές πληροφορίες, 
εφόσον πληρούνται οι προϋποθέσεις της παραγράφου 1 
του άρθρου 6 του ν. 3340/2005, θεωρούνται ενδεικτικώς 
και τα ακόλουθα: 

(α) σημαντική μεταβολή της επιχειρηματικής δραστη¬ 
ριότητας του εκδότη ή εταιρείας που περιλαμβάνεται στις 
ενοποιημένες οικονομικές καταστάσεις του εκδότη, 

(β) σύναψη ή λύση σημαντικών συνεργασιών ή επιχει¬ 
ρηματικών συμμαχιών στην Ελλάδα ή το εξωτερικό, από¬ 
κτηση αδειών ευρεσιτεχνίας και πατέντων, 

(γ) δημόσια πρόταση αγοράς σύμφωνα με τις κείμενες 
διατάξεις, 

(δ) συμμετοχή σε διαδικασία συγχώνευσης, διάσπασης 
ή εξαγοράς, καθώς και σημαντικής απόκτησης ή εκχώρη¬ 
σης μετοχών, εξαιρουμένωντων εταιρικών μετασχηματι¬ 
σμών που αφορούν κατά 100% θυγατρικές εταιρείες, 

(ε) αλλαγή στη σύνθεση του Διοικητικού Συμβουλίου, 
αλλαγή των γενικών διευθυντών, των ελεγκτών, του υπεύ¬ 
θυνου οικονομικών υπηρεσιών, 

(στ) διανομή και καταβολή μερισμάτων, πράξεις έκδο¬ 
σης νέων χρηματοπιστωτικών μέσων, διανομής, εγγρα¬ 
φής, παραιτήσεως και μετατροπής, 

(ζ) αναδιοργάνωση λειτουργίας ή δραστηριοτήτων που 
αναμένεται να έχει σημαντική επίδραση στην οικονομική 
κατάσταση και τα αποτελέσματα, 

(η) προγράμματα αγοράς ιδίων μετοχών, 

(θ) αιτήσεις πτώχευσης και δικαστικές αποφάσεις περί 
πτώχευσης καθώς και άλλες νομικές ή δικαστικές διαφο¬ 
ρές που μπορούν να επηρεάσουν ουσιωδώς την οικονο¬ 
μική κατάσταση και τα αποτελέσματα του εκδότη, 

(ι) ανάκληση απόφασης για την χορήγηση πιστώσεων 
από πιστωτές προς τον εκδότη ή άρνηση χορήγησης τέ¬ 
τοιων πιστώσεων, 

(ια) αφερεγγυότητα οφειλετών του εκδότη που μπορεί 
να επηρεάσει την οικονομική κατάσταση και τα αποτελέ¬ 
σματα του εκδότη, 

(ιβ) αλλαγή ουσιωδών στοιχείων που περιέχονται στο 
πλέον πρόσφατο ενημερωτικό δελτίο του εκδότη, ή στο 
ετήσιο δελτίο, συμπεριλαμβανομένων και των δεσμεύσε¬ 
ων που έχουν αναληφθεί για τη χρήση αντληθέντων κε¬ 
φαλαίων, 

(ιγ) ουσιώδης μεταβολή στην περιουσιακή κατάσταση 
και στην μετοχική και κεφαλαιακή διάβρωση του εκδότη, 
ιδίως στη δανειακή του επιβάρυνση, 

(ιδ) προκειμένου περί εκδότη ο οποίος καταρτίζει ενο¬ 
ποιημένες οικονομικές καταστάσεις, οποιαδήποτε μετα¬ 
βολή που επιδρά ουσιωδώς στη διάρθρωση ή στα ενο¬ 
ποιημένα οικονομικά μεγέθη του ομίλου, 


(ιε) σημαντικές μεταβολές σε εκτιμώμενα ή προβλεπό- 
μενα αποτελέσματα που έχουν ανακοινωθεί από τον εκ¬ 
δότη. 

3. Η δημοσιοποίηση των προνομιακών πληροφοριών 
πρέπει να περιλαμβάνει τουλάχιστον εκείνα τα στοιχεία 
που είναι απαραίτητα για την ορθή, επαρκή και σαφή πλη¬ 
ροφόρηση του επενδυτικού κοινού και να μην περιέχει 
στοιχεία που επιδέχονται διττής ή ασαφούς ερμηνείας. 
Ειδικότερα, κατά τη δημοσιοποίηση προνομιακών πληρο¬ 
φοριών που αναφέρονται στα στοιχεία (β) και (δ) της πα¬ 
ραγράφου 2, η σχετική ανακοίνωση περιλαμβάνει τους 
βασικούς όρους της συνεργασίας, συμμαχίας ή άλλης 
εταιρικής μεταβολής. 

4. Κάθε σημαντική μεταβολή ή εξέλιξη που αφορά ήδη 
δημοσιοποιηθείσες προνομιακές πληροφορίες δημοσιο¬ 
ποιείται άμεσα μετά την επέλευση αυτής της μεταβολής 
ή εξέλιξης, με τρόπο ίδιο με εκείνο που χρησιμοποιήθηκε 
για την αρχική δημοσιοποίηση των πληροφοριών. 

5. Ο εκδότης απαγορεύεται να συνδυάζει με παραπλα¬ 
νητικό τρόπο την δημοσιοποίηση προνομιακών πληροφο¬ 
ριών στο επενδυτικό κοινό με την εμπορική προώθηση 
των δραστηριοτήτων του (μάρκετινγκ). 

Άρθρο 3 

1. Η δημοσιοποίηση των προνομιακών πληροφοριών γί¬ 
νεται στην ελληνική γλώσσα και καταχωρείται: 

(α) στο διαδικτυακό τόπο της οργανωμένης αγοράς 
αμέσως, και 

(β) στο Ημερήσιο Δελτίο Τιμών του Χρηματιστηρίου 
Αθηνών ή προκειμένου περί άλλης οργανωμένης αγοράς 
στο επίσημο δελτίο της, και 

(γ) στην ιστοσελίδα που διατηρεί ο εκδότης στο διαδί¬ 
κτυο η δημοσιοποίηση της παρούσας περίπτωσης (γ) δεν 
δύναται να γίνεται νωρίτερα από την δημοσιοποίηση στο 
διαδικτυακό τόπο της οργανωμένης αγοράς και πρέπει να 
έχει ταυτόσημο περιεχόμενο με την δημοσιοποίηση που 
πραγματοποιείται στο Ημερήσιο Δελτίο Τιμών του Χρη¬ 
ματιστηρίου Αθηνών ή στο επίσημο δελτίο άλλης οργα¬ 
νωμένης αγοράς. 

2. Η δημοσιοποίηση της προηγούμενης παραγράφου 
μπορεί να επαναληφθεί και με άλλο τρόπο εφόσον έχει 
ουσιαστικά το ίδιο περιεχόμενο και γίνεται ταυτόχρονα ή 
μετά την ημερομηνία δημοσιοποίησης στο σχετικό διαδι¬ 
κτυακό τόπο της οργανωμένης αγοράς. 

3. Εάν τα χρηματοπιστωτικά μέσα του εκδότη είναι ει¬ 
σηγμένα για διαπραγμάτευση και σε οργανωμένη αγορά 
που έχει την έδρατης ή λειτουργεί σε άλλο κράτος μέλος, 
η σχετική δημοσιοποίηση της περίπτωσης (α) της παρα¬ 
γράφου 1 οφείλει να γίνεται ταυτόχρονα και στην αγγλική 
γλώσσα με όσο το δυνατόν ταυτόσημο περιεχόμενο με τη 
σχετική δημοσίευση στην ελληνική γλώσσα 1 την ευθύνη 
της ορθής, πλήρους, ταυτόσημης και έγκαιρης δημοσί¬ 
ευσης στην αγγλική γλώσσα φέρει ο εκδότης. Η ίδια υπο¬ 
χρέωση ισχύει και σε περιπτώσεις χρηματοπιστωτικών 
μέσων για τα οποία έχει υποβληθεί αίτηση για εισαγωγή 
προς διαπραγμάτευση και σε οργανωμένη αγορά που 
έχει την έδρα της ή λειτουργεί σε άλλο κράτος μέλος. 

Άρθρο 4 

1. Νόμιμο συμφέρον που μπορεί να δικαιολογήσει την 
αναβολή δημοσιοποίησης προνομιακών πληροφοριών 
στο πλαίσιο εφαρμογής της παραγράφου 1 του άρθρου 
11 του ν. 3340/2005 ενδέχεται να αφορά τις ακόλουθες 
καταστάσεις: 

(α) Διαπραγματεύσεις σε εξέλιξη, ή συναφή στοιχεία, 
των οποίων η δημοσιοποίηση ενδέχεται να επηρεάσει κα¬ 
θοριστικά την έκβαση ή την ομαλή τους ροή. Ειδικότερα, 
σε περίπτωση σοβαρού και επικείμενου κινδύνου για την 
χρηματοοικονομική βιωσιμότητα του εκδότη, που δεν 
εμπίπτει όμως στο πεδίο εφαρμογής της ισχύουσας νο¬ 
μοθεσίας περί αφερεγγυότητας, η δημοσιοποίηση πλη¬ 
ροφοριών μπορεί να καθυστερήσει για περιορισμένο 
χρονικό διάστημα εφόσον η δημοσιοποίηση αυτή ενδέχε¬ 
ται να βλάψει σοβαρά τα συμφέροντα των μετόχων, υπο- 
νομεύονταςτην ολοκλήρωση ειδικών διαπραγματεύσεων 
για την εξασφάλιση της μακροπρόθεσμης χρηματοοικο¬ 
νομικής ανάκαμψηςτου εκδότη. 

(β) Αποφάσεις που έλαβε ή συμβάσεις που συνήψε το 
διοικητικό όργανο του εκδότη και οι οποίες, για να τεθούν 
σε ισχύ, πρέπει να εγκριθούν από άλλο όργανο του εκδό¬ 
τη, εάν η διάρθρωση του εν λόγω εκδότη απαιτεί το δια¬ 
χωρισμό μεταξύ αυτών των οργάνων, εφόσον η δημοσιο¬ 
ποίηση των σχετικών πληροφοριών πριν από την έγκρισή 
τους, σε συνδυασμό με την ταυτόχρονη ανακοίνωση του 
γεγονότος ότι η έγκριση αυτή εξακολουθεί να εκκρεμεί, 
θα μπορούσε να υπονομεύσει την ορθή εκτίμηση αυτών 
των πληροφοριών από το κοινό. 

2. Στις περιπτώσεις της παραγράφου 1 του παρόντος, 
οι εκδότες υποχρεούνται να ελέγχουν την πρόσβαση στις 
προνομιακές πληροφορίες προκειμένου να διασφαλί¬ 
σουν τον εμπιστευτικό χαρακτήρα των πληροφοριών αυ¬ 
τών. Πιο συγκεκριμένα, οι εκδότες υποχρεούνται: 

(α) Να έχουν λάβει αποτελεσματικά μέτρα ώστε να απο¬ 
κλείεται η πρόσβαση στις πληροφορίες αυτές σε πρόσω¬ 
πα άλλα από εκείνα στα οποία οι εν λόγω πληροφορίες εί¬ 
ναι απαραίτητες για την άσκηση των καθηκόντων τους 
έναντι του εκδότη. Τέτοια μέτρα περιλαμβάνουν, για πα¬ 
ράδειγμα, τη θέσπιση στεγανών ροής πληροφόρησης 
("σινικά τείχη"). 

(β) Να συνάπτουν συμβάσεις εμπιστευτικότητας με 
πρόσωπα τα οποία έχουν πρόσβαση σε προνομιακές πλη¬ 
ροφορίες. 

(γ) Να έχουν λάβει τα απαραίτητα μέτρα ώστε να εξα¬ 
σφαλίζεται ότι κάθε πρόσωπο που έχει πρόσβαση σε αυ¬ 
τές τις προνομιακές πληροφορίες γνωρίζει τις εκ του νό¬ 
μου και των σχετικών κανονιστικών ρυθμίσεων υποχρεώ¬ 
σεις του και είναι ενήμερο για τις κυρώσεις σε περίπτωση 
κατάχρησης αυτών των πληροφοριών. 

3. Στην περίπτωση της παραγράφου 1 του παρόντος, οι 
εκδότες υποχρεούνται να δημοσιοποιούν άμεσα τις προ¬ 
νομιακές πληροφορίες, εφόσον δεν έχουν κατορθώσει να 
διασφαλίσουν τον εμπιστευτικό τους χαρακτήρα. 

Άρθρο 5 

1. Στο πλαίσιο της υποχρέωσης που υπέχουν οι εκδότες 
σύμφωνα με το άρθρο 12 του ν. 3340/2005 σχετικά με την 
κατάρτιση και τακτική ενημέρωση καταλόγου των προ¬ 
σώπων που απασχολούνται σε αυτούς, είτε με σύμβαση 
εργασίας είτε άλλως, και τα οποία έχουν πρόσβαση σε 
προνομιακές πληροφορίες, ο εν λόγω κατάλογος περι¬ 
λαμβάνει όλα εκείνα τα πρόσωπα που έχουν πρόσβαση 
σε προνομιακές πληροφορίες και τα οποία συνδέονται, 
άμεσα ή έμμεσα, με τον εκδότη, είτε σε τακτική είτε σε πε- 
ριστασιακή βάση. 

2.0 κατάλογος των προσώπων που έχουνπρόσβαση σε 
προνομιακές πληροφορίες αναφέρει τις εξής τουλάχι¬ 
στον πληροφορίες: 


(α) Το ονοματεπώνυμο και το πατρώνυμο κάθε προσώ¬ 
που. 

(β) Το λόγο για τον οποίο το πρόσωπο αυτό περιλαμ¬ 
βάνεται στον κατάλογο, καθώς και την ιδιότητα-θέση του 
συγκεκριμένου προσώπου στον εκάστοτε εκδότη. 

(γ) Την ημερομηνία κατά την οποία καταρτίσθηκε και 
ενημερώθηκε ο κατάλογος των προσώπων που έχουν 
πρόσβαση σε προνομιακές πληροφορίες· πρέπει, δε, να 
προκύπτει σαφώς η ημερομηνία κατά την οποία τα εν λό¬ 
γω πρόσωπα απέκτησαν ή απώλεσαν την εν λόγω πρό¬ 
σβαση σε προνομιακές πληροφορίες. 

(δ) Τη Μερίδα Επενδυτή στο Σύστημα Άϋλων Τίτλων και 
τον κωδικό εκκαθάρισης συναλλαγών επί παραγώγων 
χρηματοπιστωτικών μέσων που διαπραγματεύονται στην 
Αγορά Παραγώγων του Χρηματιστηρίου Αθηνών. 

3.0 κατάλογος των προσώπων που έχουνπρόσβαση σε 
προνομιακές πληροφορίες ενημερώνεται αμέσως κάθε 
φορά που μεταβάλλεται ο λόγος για τον οποίο ένα πρό¬ 
σωπο έχει περιληφθεί στον κατάλογο, ή που προστίθεται 
νέο πρόσωπο στον κατάλογο, ή αφαιρείται πρόσωπο από 
τον κατάλογο. 

4.0 κατάλογος των προσώπων που έχουνπρόσβαση σε 
προνομιακές πληροφορίες διατηρείται από τον εκδότη 
για τουλάχιστον πέντε έτη μετά την κατάρτισή του ή την 
ενημέρωσή του, τίθεται, δε, σε ηλεκτρονική μορφή (ή και 
σε έγχαρτη μορφή εφόσον ζητηθεί) στη διάθεση της Επι¬ 
τροπής Κεφαλαιαγοράς αμέσως μόλις ζητηθεί από την 
τελευταία. 

5. Οι εκδότες μεριμνούν ώστε κάθε πρόσωπο που περι¬ 
λαμβάνεται στον κατάλογο των προσώπων που έχει πρό¬ 
σβαση σε προνομιακές πληροφορίες να λαμβάνει γνώση 
των δια νόμου και των σχετικών κανονιστικών ρυθμίσεων 
υποχρεώσεών του και των κυρώσεων που θα υποσθεί σε 
περίπτωση κατάχρησης αυτώντωνπληροφοριών. 

6. Το γεγονός ότι ένα πρόσωπο περιλαμβάνεται στον 
κατάλογο του παρόντος άρθρου, δεντο απαλλάσσει από 
την υποχρέωση να απέχει από πράξεις κατάχρησης προ¬ 
νομιακών πληροφοριών όπως αυτές ορίζονται στο ν. 
3340/2005. 

Άρθρο 6 

1. Στο πλαίσιο της υποχρέωσης που εισάγει το άρθρο 
13 του ν. 3340/2005 σχετικά με την υποχρέωση γνωστο¬ 
ποίησης συναλλαγών: 

(α) κάθε πρόσωπο που ασκεί διευθυντικά καθήκοντα 
στο πλαίσιο ενός εκδότη, δηλαδή, κάθε πρόσωπο το 
οποίο είναι 

(ί) μέλος των διοικητικών, διευθυντικών ή εποπτικών ορ¬ 
γάνων του εκδότη, ή 

(ϋ) ανώτατο διευθυντικό στέλεχος, το οποίο χωρίς να εί¬ 
ναι μέλος των οργάνων που αναφέρονται στο στοιχείο (ί), 
έχει αφενός τακτική πρόσβαση σε προνομιακές πληρο¬ 
φορίες που συνδέονται, άμεσα ή έμμεσα, με τον εκδότη, 
και αφετέρου την εξουσία να λαμβάνει διαχειριστικές 
αποφάσεις που επηρεάζουντη μελλοντική εξέλιξη καιτην 
επιχειρησιακή στρατηγική του εκδότη αυτού, και 

(ίϋ) σε κάθε περίπτωση, ο γενικός διευθυντής, ο υπεύ¬ 
θυνος εσωτερικού ελέγχου, οι επικεφαλείς των Υπηρε¬ 
σιών Εξυπηρέτησης Μετόχων και Εταιρικών Ανακοινώσε¬ 
ων του εκδότη, ο διευθυντής οικονομικών υπηρεσιών, ο 
προϊστάμενος λογιστηρίου, οι ορκωτοί ελεγκτές, ο τυχόν 
νομικός σύμβουλος που συνδέεται με τον εκδότη με σχέ- 

ση έμμισθης εντολής και ο προϊστάμενος νομικών υπηρε¬ 
σιών, 
καθώς και 

(β) κάθε πρόσωπο που έχει στενό δεσμό με πρόσωπο 
τηςπεριπτώσεως (α), δηλαδή, 

(ί) ο ή η σύζυγος του προσώπου που ασκεί διευθυντικά 
καθήκοντα, 

(ϋ) τα εξαρτώμενα τέκνα του προσώπου που ασκεί διευ¬ 
θυντικά καθήκοντα, 

(ίϋ) οι λοιποί συγγενείς του προσώπου που ασκεί διευ¬ 
θυντικά καθήκοντα, οι οποίοι ήδη συγκατοικούν μαζί με το 
πρόσωπο αυτό για ένα τουλάχιστον έτος κατά την ημερο¬ 
μηνία της σχετικής συναλλαγής, 

(ίν) κάθε νομικό πρόσωπο, εμπίστευμα (ΐτυεί) ή προσω¬ 
πική εταιρεία, τα διευθυντικά καθήκοντα του οποίου 
ασκούνται από πρόσωπο που αναφέρεται στην περίπτω¬ 
ση (α) της παρούσας παραγράφου ή στις υποπεριπτώ¬ 
σεις (ί), (ϋ) και (ίϋ) της παρούσας περιπτώσεως (β), ή το 
οποίο ελέγχεται άμεσα ή έμμεσα από το πρόσωπο αυτό, 
ή το οποίο έχει συσταθεί προς όφελος του προσώπου αυ¬ 
τού, ή του οποίου τα οικονομικά συμφέροντα είναι ουσια¬ 
στικούς ισοδύναμα με εκείνα του προσώπου αυτού, 
γνωστοποιεί στον εκδότη, εγγράφως, όλες τις συναλ¬ 
λαγές του σχετικά με μετοχές του εκδότη που έχουν ει- 
σαχθεί για διαπραγμάτευση σε οργανωμένη αγορά, ή με 
παράγωγα ή άλλα χρηματοπιστωτικά μέσα που συνδέο¬ 
νται με αυτές, εκτός εκείνων των συναλλαγών που εμπί¬ 
πτουν στο πεδίο εφαρμογής της εξαίρεσης της παρα¬ 
γράφου 2 του παρόντος άρθρου, το αργότερο εντός δύο 
εργασίμων ημερών από την κατάρτιση των εν λόγω συ¬ 
ναλλαγών. Ο εκδότης υποχρεούται να διαβιβάσει τη γνω¬ 
στοποίηση εντός της επόμενης εργάσιμης ημέρας από τη 
λήψη της στο επενδυτικό κοινό, μετά μέσα του άρθρου 3 
και στην Επιτροπή Κεφαλαιαγοράς. 

2. Τα πρόσωπα της προηγούμενης παραγράφου δεν 
υποχρεούνται σε γνωστοποίηση των συναλλαγών τους 
εφόσον το συνολικό ύψος των συναλλαγών που πραγμα¬ 
τοποιούν τα υπόχρεα πρόσωπα της περίπτωσης (α) της 
παραγράφου 1 και των συναλλαγών που πραγματοποι¬ 
ούν τα υπόχρεα πρόσωπα της περίπτωσης (β) της παρα¬ 
γράφου 1 δεν έχει υπερβεί σε αξία το ποσό των πέντε χι¬ 
λιάδων ευρώ κατά την διάρκεια ενός ημερολογιακού 
έτους. 

3. Τα υπόχρεα πρόσωπα της παραγράφου 1 και ο εκδό¬ 
της ευθύνονται αυτοτελώς για την εκπλήρωση της αντί¬ 
στοιχης υποχρέωσης γνωστοποίησης σύμφωνα με την 
παράγραφο 1. 

4. Όταν ο εκδότης δεν έχει καταστατική έδρα σε ένα 
κράτος μέλος, η γνωστοποίηση του παρόντος άρθρου 
πραγματοποιείται προς την Επιτροπή Κεφαλαιαγοράς 
εφόσον η Ελλάδα είναι το κράτος μέλος στο οποίο ο εκ¬ 
δότης υποχρεούται να υποβάλλει τις ετήσιες πληροφο¬ 
ρίες σχετικά με τις μετοχές του σύμφωνα με το άρθρο 10 
της οδηγίας 2003/71/ΕΚ (Ι_ 345/64/2003). 

5. Η γνωστοποίηση περιλαμβάνει τις ακόλουθες πληρο¬ 
φορίες: 

(α) ονοματεπώνυμο, πατρώνυμο και ιδιότητα των προ¬ 
σώπων της περίπτωσης (α) της παραγράφου 1 του παρό¬ 
ντος άρθρου,ή 

ονοματεπώνυμο και πατρώνυμο των προσώπων της πε¬ 
ρίπτωσης (β) της παραγράφου 1 του παρόντος άρθρου, 
τη σχέση του υπόχρεου προσώπου με το πρόσωπο που 
ασκεί διευθυντικά καθήκοντα και το ονοματεπώνυμο, το 


πατρώνυμο και την ιδιότητα του προσώπου που ασκεί δι¬ 
ευθυντικά καθήκοντα, 

(β) επωνυμία του σχετικού εκδότη, 

(γ) είδος του χρηματοπιστωτικού μέσου, 

(δ) φύση της συναλλαγής (π.χ. απόκτηση ή διάθεση), 
(ε) ημερομηνία και οργανωμένη αγορά όπου πραγμα¬ 
τοποιήθηκε η συναλλαγή, 

(στ) αξία και όγκο της συναλλαγής. 

6. Η γνωστοποίηση στην οποία προβαίνει ο εκδότης 
προς το επενδυτικό κοινό σχετικά με τις συναλλαγές των 
προσώπων της περιπτώσεως (β) της παραγράφου 1 περι¬ 
λαμβάνει τα στοιχεία (β) έως (στ) της προηγούμενης πα¬ 
ραγράφου και αντί του στοιχείου (α) της προηγούμενης 
παραγράφου περιλαμβάνει μόνοντο ονοματεπώνυμο, το 
πατρώνυμο και την ιδιότητα του προσώπου που ασκεί δι¬ 
ευθυντικά καθήκοντα με το οποίο υφίσταται στενός δε¬ 
σμός καθώς και τη σχέση του υπόχρεου προσώπου με 
αυτό. 

7. Η συμμόρφωση των προσώπων που αναφέρονται 
στην παράγραφο 1 προς την υποχρέωση γνωστοποίησης 
όπως αυτή περιγράφεται στις παραγράφους 1 έως 6, δεν 
απαλλάσσει τα εν λόγω πρόσωπα από την υποχρέωση να 
απέχουν από πράξεις κατάχρησης προνομιακών πληρο¬ 
φοριών όπως αυτές ορίζονται στο ν. 3340/2005. 

8. Οι εκδότες οφείλουν να υποβάλλουν στην Επιτροπή 
Κεφαλαιαγοράς κατάλογο με τα υπόχρεα πρόσωπα της 
παραγράφου 1 του παρόντος άρθρου, ο οποίος θα ανα¬ 
φέρει το ονοματεπώνυμο το πατρώνυμο και την ιδιότητα 
κάθε προσώπου, τη Μερίδα Επενδυτή στο Σύστημα Άθ¬ 
λων Τίτλων και τον κωδικό εκκαθάρισης συναλλαγών επί 
παραγώγων χρηματοπιστωτικών μέσων που διαπραγμα¬ 
τεύονται στην Αγορά Παραγώγων του Χρηματιστηρίου 
Αθηνών. Ο εν λόγω κατάλογος πρέπει να ενημερώνεται 
και να υποβάλλεται αμέσως στην Επιτροπή Κεφαλαιαγο¬ 
ράς κάθε φορά που μεταβάλλεται κάποιο στοιχείο του. 

9. Η γνωστοποίηση της παραγράφου 1 και ο κατάλογος 
της παραγράφου 8 μπορεί να διαβιβάζεται ή να υποβάλ¬ 
λεται στην Επιτροπή Κεφαλαιαγοράς από τον εκδότη σε 
ηλεκτρονική μορφή εάν φέρει προηγμένη ηλεκτρονική 
υπογραφή σύμφωνα με το π.δ. 150/2001 (ΦΕΚ 
Α/125/2001). 

Άρθρο 7 

Έναρξη ισχύος 

1. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

2. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- (4) 

Υποχρεώσεις των Προσώπων που Εκπονούν ή Διαδίδουν 
Αναλύσεις. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 4/347/12.7.2005 
του Διοικητικού Συμβουλίου) 

Αφού έλαβε υπόψη: 

1. Την περίπτωση (ε) του άρθρου 19 του ν. 3340/2005 

για την "προστασία της Κεφαλαιαγοράς από πράξεις προ¬ 
σώπων που κατέχουν προνομιακές πληροφορίες και πρά¬ 
ξεις χειραγώγησης της αγοράς" (ΦΕΚ Α/112/2005). 

2. Την Οδηγία 2003/6/ΕΚ του Ευρωπαϊκού Κοινοβουλί¬ 
ου καιτου Συμβουλίου γιατις "πράξεις προσώπων που κα¬ 
τέχουν προνομιακές πληροφορίες και τις πράξεις χειρα¬ 
γώγησης της αγοράς (κατάχρηση αγοράς)" "ί 
096/16/2003". 

3. Την Οδηγία 2003/125/ΕΚ της Επιτροπής για τις "λε¬ 
πτομέρειες εφαρμογής της Οδηγίας 2003/6/ΕΚ του Ευ¬ 
ρωπαϊκού Κοινοβουλίου καιτου Συμβουλίου όσον αφορά 
τη θεμιτή παρουσίαση των επενδυτικών συστάσεων και 
τη γνωστοποίηση των συγκρούσεων συμφερόντων" (1_ 
339/73/2003). 

4. Την Τελική Έκθεση της "Επιτροπής Σοφών" για τη 
ρύθμιση των ευρωπαϊκών αγορών κινητών αξιών, όπως 
αυτή εγκρίθηκε από το Ευρωπαϊκό Συμβούλιο της Στοκ¬ 
χόλμης τον Μάρτιο 2001 και ψηφίστηκε την 5.2.2002 από 
το Ευρωπαϊκό Κοινοβούλιο. 

5. Το άρθρο 90 του π.δ. 63/2005 "Κωδικοποίηση της νο¬ 
μοθεσίας για την Κυβέρνηση και τα κυβερνητικά όργανα" 
(ΦΕΚ Α/98/2005). 

ΑΠΟΦΑΣΙΖΕΙ ΟΜΟΦΩΝΑ 
Άρθρο 1 

Η παρούσα απόφαση έχει ως σκοπό την προσαρμογή 
του κανονιστικού πλαισίου προς τις διατάξεις της Οδη¬ 
γίας 2003/125/ΕΚ της Ευρωπαϊκής Επιτροπής (Ι_ 
339/73/2003). 

Άρθρο 2 

Στο πλαίσιο εφαρμογής της παρούσας απόφασης η 
οποία εξειδικεύει την υποχρέωση που επιβάλλεται με το 
άρθρο 14 του ν. 3340/2005 ισχύουν οι ακόλουθοι ορισμοί: 

1. "Ανάλυση" νοείται σύσταση ή πρόταση επενδυτικής 
στρατηγικής ή άλλη μελέτη ή πληροφορία με την οποία 
συστήνεται ή υποδεικνύεται, άμεσα ή έμμεσα, μια επεν¬ 
δυτική στρατηγική σχετικά με ένα ή περισσότερα χρημα¬ 
τοπιστωτικά μέσα ή με εκδότες χρηματοπιστωτικών μέ¬ 
σων, περιλαμβανομένης κάθε γνώμης σχετικά με την πα¬ 
ρούσα ή τη μελλοντική αξία ή τιμή αυτών των μέσων, η 
οποία προορίζεται για δημοσιοποίηση είτε μέσω των δι¬ 
αύλων επικοινωνίας είτε απευθείας προςτο κοινό. Δεν θε¬ 
ωρείται ανάλυση κατά την έννοια της παρούσας Απόφα¬ 
σης η παροχή προσωπικών συμβουλών σε πελάτη σχετι¬ 
κά με τη διενέργεια συναλλαγών σε χρηματοπιστωτικά 
μέσα, εφόσον αυτές δεν είναι πιθανό να δημοσιοποιη¬ 
θούν, με πρωτοβουλία είτε του αποδέκτη των είτε του 
προσώπου που τις εκπόνησε. 

2. "Σύσταση ή πρόταση επενδυτικής στρατηγικής" νοείται: 

(α) πληροφορία την οποία εκπονεί ανεξάρτητος αναλυ¬ 
τής, Επιχείρηση Παροχής Επενδυτικών Υπηρεσιών 
(ΕΠΕΥ), πιστωτικό ίδρυμα, οποιοδήποτε άλλο πρόσωπο 
του οποίου κύρια δραστηριότητα είναι η εκπόνηση ανα¬ 
λύσεων, ή φυσικό πρόσωπο που απασχολείται από τα 
πρόσωπα αυτά με σύμβαση εργασίας ή με άλλο τρόπο, 
και η οποία, άμεσα ή έμμεσα, εκφράζει συγκεκριμένη 
επενδυτική σύσταση για ένα χρηματοπιστωτικό μέσο ή 
έναν εκδότη χρηματοπιστωτικών μέσων, ή 

(β) πληροφορία την οποία εκπονεί οποιοδήποτε πρό¬ 
σωπο που δεν περιλαμβάνεται στο στοιχείο (α) ανωτέρω 
και μέσω της οποίας συστήνεται με άμεσο τρόπο συγκε¬ 
κριμένη επενδυτική απόφαση για ένα χρηματοπιστωτικό 
μέσο ή έναν εκδότη χρηματοπιστωτικών μέσων. 


3. "Υπεύθυνο πρόσωπο" νοείται κάθε φυσικό ή νομικό 
πρόσωπο που εκπονεί ή διαδίδει αναλύσεις κατά την 
άσκηση του επαγγέλματος ή της δραστηριότητάςτου. 

4. "Δίαυλος επικοινωνίας" νοείται μέσο ή τρόπος διατου 
οποίου δημοσιοποιείται ή είναι πιθανό ότι θα δημοσιοποι¬ 
ηθεί η πληροφορία, όπως ενδεικτικά, τα μέσα μαζικής 
ενημέρωσης, το διαδίκτυο και η μαζική ταχυδρομική απο¬ 
στολή (έγχαρτη ή ηλεκτρονική). 

5. "Πληροφορία που είναι πιθανό ότι θα δημοσιοποιηθεί" 
νοείται μια πληροφορία στην οποία έχει πρόσβαση μεγά¬ 
λος αριθμός προσώπων. 

6. "Συνδεδεμένο πρόσωπο" νοείται το πρόσωπο το 
οποίο διατηρεί "στενούς δεσμούς" σύμφωνα με τα οριζό¬ 
μενα στην παράγραφο 40 του άρθρου 2 του ν. 2396/1996 
(ΦΕΚ Α/73/1996), όπως ισχύει. 

7. "Υπηρεσίες επενδυτικής τραπεζικής" νοούνται οι υπη¬ 
ρεσίες αναδοχής της έκδοσης του συνόλου ή μέρους 
χρηματοπιστωτικών μέσων ή και διάθεσή τους, οι υπηρε¬ 
σίες που συνδέονται με την αναδοχή έκδοσης και οι υπη¬ 
ρεσίες παροχής συμβουλών σε επιχειρήσεις σχετικά με 
τη διάρθρωση του κεφαλαίου τους και τη διαμόρφωση 
της επιχειρηματικής τους δραστηριότητας, καθώς και η 
παροχή συμβουλών και υπηρεσιών στους τομείς συγχω- 
νεύσεως και εξαγοράς επιχειρήσεων. 

8. Εκτός από τα οριζόμενα στο παρόν άρθρο οι υπόλοι¬ 
ποι όροι που χρησιμοποιούνται στην παρούσα έχουν την 
ίδια έννοια με αυτή που αποδίδεται στο ν. 3340/2005. 

Άρθρο 3 

1. Κάθε ανάλυση περιλαμβάνει σαφή γνωστοποίηση σε 
ευδιάκριτο σημείο της ταυτότητας του προσώπου που 
ευθύνεται για την εκπόνησή της, και ιδίως το ονοματεπώ¬ 
νυμο και την επαγγελματική ιδιότητα του φυσικού προ¬ 
σώπου που έγραψε την ανάλυση καθώς και την επωνυμία 
του νομικού προσώπου που ευθύνεται για την εκπόνησή 
της. 

2. Εάν το υπεύθυνο πρόσωπο είναι ΕΠΕΥ ή πιστωτικό 
ίδρυμα, γνωστοποιείται και το όνομα της αρμόδιας επο¬ 
πτικής αρχής του. Εάν το υπεύθυνο πρόσωπο δεν είναι 
ΕΠΕΥ, ούτε πιστωτικό ίδρυμα και υπόκειται σε μηχανι¬ 
σμούς αυτορρύθμισης ή σε κανόνες επαγγελματικής δε¬ 
οντολογίας, γίνεται μνεία αυτών των μηχανισμών ή κανό¬ 
νων. 

Άρθρο 4 

1. Τα υπεύθυνα πρόσωπα μεριμνούν με τη δέουσα επι¬ 
μέλεια ώστε σε κάθε ανάλυση: 

(α) τα γεγονότα να διαχωρίζονται σαφώς από τις ερμη¬ 
νείες, τις εκτιμήσεις, τις γνώμες και άλλες πληροφορίες 
οι οποίες δεν στηρίζονται σε πραγματικά περιστατικά, 

(β) όλες οι πηγές τους να είναι αξιόπιστες και όταν 
υπάρχουν αμφιβολίες ως προς την αξιοπιστία μιας πηγής 
νατό αναφέρουν σαφώς, 

(γ) όλες οι εκτιμήσεις, προβλέψεις και στόχοι τιμών να 
χαρακτηρίζονται σαφώς ως τέτοιοι και να αναφέρονται οι 
κυριότερες παραδοχές που λήφθηκαν υπόψη για τον 
υπολογισμό ή τη χρησιμοποίησή τους. 

2. Τα υπεύθυνα πρόσωπα υποχρεούνται να στοιχειοθε¬ 
τήσουν όποτε τους ζητηθεί από την Επιτροπή Κεφαλαια¬ 
γοράς τη βασιμότητα κάθε ανάλυσης. 

Άρθρο 5 

Επιπλέον των υποχρεώσεων που προβλέπονται στο άρ¬ 
θρο 4, εάν το υπεύθυνο πρόσωπο είναι ανεξάρτητος ανα- 

λυτής, ΕΠΕΥ, πιστωτικό ίδρυμα, οποιοδήποτε συνδεδε- 
μένο νομικό πρόσωπο ή πρόσωπο του οποίου κύρια δρα¬ 
στηριότητα είναι η εκπόνηση αναλύσεων ή φυσικό πρό¬ 
σωπο που απασχολείται από τα πρόσωπα αυτά είτε με 
σύμβαση εργασίας είτε με άλλο τρόπο, τότε το πρόσωπο 
αυτό μεριμνά με τη δέουσα επιμέλεια ώστε σε κάθε ανά¬ 
λυση που εκπονεί: 

(α) να αναφέρει όλες τις ουσιώδεις πηγές πληροφόρη¬ 
σης, κατά περίπτωση, περιλαμβανομένου του εκδότη, 

(β) να αναφέρει τυχόν γνωστοποίηση της ανάλυσης 
στον εκδότη, καθώς και οποιαδήποτε τροποποίησή της 
σε συνέχεια της γνωστοποίησης, πριν από τη δημοσιο¬ 
ποίηση της εν λόγω ανάλυσης, 

(γ) να εξηγεί περιεκτικά κάθε βάση ή μέθοδο για την 
αποτίμηση ενός χρηματοπιστωτικού μέσου ή ενός εκδό¬ 
τη χρηματοπιστωτικού μέσου ή για τον καθορισμό στό¬ 
χου τιμής ενός χρηματοπιστωτικού μέσου, 

(δ) να εξηγεί επαρκώς τη σημασία κάθε εκδιδόμενης 
σύστασης, όπως ενδεικτικά "αγορά", "πώληση" ή "διακρά- 
τηση", και ενδεχομένως το χρονικό ορίζοντα της επένδυ¬ 
σης που αφορά η σύσταση, καθώς και να υποδεικνύει κα¬ 
τάλληλα κάθε επισήμανση κινδύνου (Π5ί< νναΓηίηρ), περι- 
λαμβανομένης της ανάλυσης ευαισθησίας (εθηείΐίνίίγ 
αηαίγείε) επί των υποθέσεων και παραδοχών που λήφθη- 
καν υπόψη, 

(ε) να κάνει αναφορά στην τυχόν προγραμματισμένη 
συχνότητα επικαιροποίησης της ανάλυσης και σε κάθε 
σημαντική μεταβολή στην προηγουμένως ανακοινωθείσα 
πολιτική κάλυψης του σχετικού χρηματοπιστωτικού μέ¬ 
σου ή εκδότη, 

(στ) να αναφέρει σαφώς και σε ευδιάκριτο σημείο την 
ημερομηνία κατά την οποία η ανάλυση δόθηκε για πρώτη 
φορά για δημοσιοποίηση, 

(ζ) να αναφέρει σαφώς και σε ευδιάκριτο σημείο την 
ημερομηνία και ώρα για κάθε τιμή χρηματοπιστωτικού μέ¬ 
σου που αναγράφεται στην ανάλυση, 

(η) σε περίπτωση που η ανάλυση διαφέρει από ανάλυση 
για το ίδιο χρηματοπιστωτικό μέσο ή τον ίδιο εκδότη που 
εκδόθηκε από το ίδιο υπεύθυνο πρόσωπο στη διάρκεια 
των προηγούμενων δώδεκα μηνών, να αναφέρει σαφώς 
και σε ευδιάκριτο σημείο τις σχετικές διαφορές και την 
ημερομηνία της προηγούμενης ανάλυσης. 

Άρθρο 6 

1. Τα υπεύθυνα πρόσωπα γνωστοποιούν σε κάθε ανά¬ 
λυση όλες τις σχέσεις και περιστάσεις που εύλογα μπορεί 
να αναμένεται ότι θα επηρεάσουν την αντικειμενικότητα 
της ανάλυσης, ιδίως εάντα υπεύθυνα πρόσωπα έχουν ση¬ 
μαντικό χρηματοοικονομικό συμφέρον σε ένα ή σε περισ¬ 
σότερα από τα χρηματοπιστωτικά μέσα που αποτελούν 
αντικείμενο της ανάλυσης, ή εάν τα υπεύθυνα πρόσωπα 
έχουν ουσιώδη σύγκρουση συμφερόντων με τον εκδότη 
που αφορά η ανάλυση. 

Εάν το υπεύθυνο πρόσωπο είναι νομικό πρόσωπο, η 
απαίτηση αυτή εφαρμόζεται επίσης σε κάθε νομικό ή φυ¬ 
σικό πρόσωπο που απασχολείται από το πρόσωπο αυτό 
με σύμβαση εργασίας ή με άλλο τρόπο και συμμετείχε 
στην προετοιμασία της ανάλυσης. 

2. Γιατα φυσικά πρόσωπα που απασχολούνται σε ΕΠΕΥ 
ή πιστωτικό ίδρυμα με σύμβαση εργασίας ή με άλλο τρό¬ 
πο, και τα οποία συμμετέχουν στην προετοιμασία της 
ανάλυσης, η απαίτηση της προηγούμενης παραγράφου 
περιλαμβάνει ιδίως την υποχρέωση γνωστοποίησης εάν η 


αμοιβή αυτών των φυσικών προσώπων συνδέεται με υπη¬ 
ρεσίες επενδυτικής τραπεζικής που παρέχει η ΕΠΕΥ ή το 
πιστωτικό ίδρυμα ή οποιοδήποτε συνδεδεμένο νομικό 
πρόσωπο. 

Εάν αυτά τα φυσικά πρόσωπα αποκτούν μετοχές του 
εκδότη πριν από τη δημόσια εγγραφή ή προσφορά των 
μετοχών αυτών, πρέπει επίσης να γνωστοποιείται η τιμή 
και η ημερομηνία στην οποία αποκτήθηκαν οι μετοχές. 

3. Εάν το υπεύθυνο πρόσωπο είναι νομικό πρόσωπο, οι 
πληροφορίες που πρέπει να γνωστοποιούνται σύμφωνα 
με την παράγραφο 1 περιλαμβάνουν τουλάχιστον: 

(α) οποιοδήποτε συμφέρονή σύγκρουση συμφερόντων 
του υπεύθυνου προσώπου ή οποιουδήποτε συνδεδεμέ- 
νου νομικού προσώπου που είναι, ή έπρεπε να είναι γνω¬ 
στά στα πρόσωπα που συμμετείχαν στην προετοιμασία 
της ανάλυσης· 

(β) οποιοδήποτε συμφέρον ή σύγκρουση συμφερόντων 
του υπεύθυνου προσώπου ή οποιουδήποτε συνδεδεμέ- 
νου νομικού προσώπου που είναι γνωστά σε πρόσωπα τα 
οποία, παρόλο που δεν συμμετείχαν στην προετοιμασία 
της ανάλυσης, είχαν ή μπορούσαν να έχουν πρόσβαση 
στην ανάλυση πριν από τη διάδοσή της στους πελάτες ή 
στο κοινό. 

Άρθρο 7 

1. Επιπλέον των υποχρεώσεων που προβλέπονται στο 
άρθρο 6, γνωστοποιούνται με σαφή τρόπο και σε ευδιά¬ 
κριτο σημείο σε κάθε ανάλυση που εκπονείται από ανε¬ 
ξάρτητο αναλυτή, ΕΠΕΥ, πιστωτικό ίδρυμα, οποιοδήποτε 
συνδεδεμένο νομικό πρόσωπο, ή οποιοδήποτε άλλο πρό¬ 
σωπο του οποίου κύρια δραστηριότητα είναι η εκπόνηση 
αναλύσεων, κατά περίπτωση οι ακόλουθες πληροφορίες 
σχετικά μετά συμφέροντα και τις συγκρούσεις συμφερό¬ 
ντων τους: 

(α) συμμετοχές του υπεύθυνου προσώπου ή οποιουδή- 
ποτε συνδεδεμένου με αυτό νομικού προσώπου που 
υπερβαίνουν το 5% του συνόλου του μετοχικού κεφαλαί¬ 
ου του εκδότη, ή συμμετοχές του εκδότη που υπερβαί¬ 
νουν το 5% του συνόλου του μετοχικού κεφαλαίου του 
υπεύθυνου προσώπου ή οποιουδήποτε συνδεδεμένου με 
αυτό νομικού προσώπου· 

(β) άλλα σημαντικά χρηματοοικονομικά συμφέροντα, 
του υπεύθυνου προσώπου ή οποιουδήποτε συνδεδεμέ¬ 
νου με αυτό νομικού προσώπου τα οποία σχετίζονται με 
τον εκδότη· 

(γ) δήλωση ότι το υπεύθυνο πρόσωπο, ή οποιοδήποτε 
συνδεδεμένο με αυτό νομικό πρόσωπο, είναι ειδικός δια¬ 
πραγματευτής για χρηματοπιστωτικά μέσα του εκδότη- 

(δ) δήλωση ότι το υπεύθυνο πρόσωπο, ή οποιοδήποτε 
συνδεδεμένο με αυτό νομικό πρόσωπο, ήταν κατά τη 
διάρκεια των προηγούμενων δώδεκα μηνών κύριος ανά- 
δοχος ή ανάδοχος σε δημόσια εγγραφή ή προσφορά 
χρηματοπιστωτικών μέσων του εκδότη 1 

(ε) δήλωση ότι το υπεύθυνο πρόσωπο, ή οποιοδήποτε 
συνδεδεμένο με αυτό νομικό πρόσωπο, συνδέεται με τον 
εκδότη δυνάμει οιασδήποτε άλλης σύμβασης, πέραν της 
προηγουμένης περίπτωσης (δ), σχετιζόμενης με την πα¬ 
ροχή υπηρεσιών επενδυτικής τραπεζικής, εφόσον η συμ¬ 
φωνία ήταν σε ισχύ στη διάρκεια των προηγούμενων δώ¬ 
δεκα μηνών ή οδήγησε κατά την περίοδο αυτή σε κατα¬ 
βολή ή σε υπόσχεση καταβολής αμοιβής, χωρίς να 
απαιτείται γνωστοποίηση εμπιστευτικών εμπορικών πλη¬ 
ροφοριών 

(στ) δήλωση ότι το υπεύθυνο πρόσωπο, ή οποιοδήποτε 
συνδεδεμένο με αυτό νομικό πρόσωπο, έχει συμβληθεί με 
τον εκδότη για την εκπόνηση της ανάλυσης. 

2. ΟιΕΠΕΥ καιτα πιστωτικά ιδρύματα γνωστοποιούν, σε 
γενικούς όρους σε κάθε ανάλυση, τις ισχύουσες εσωτε¬ 
ρικές οργανωτικές και διοικητικές δομές τους για την 
πρόληψη και αποφυγή των συγκρούσεων συμφερόντων 
που σχετίζονται με αναλύσεις, περιλαμβανομένων των 
στεγανών στη ροή των πληροφοριών ("σινικά τείχη"). 

3. Οι ΕΠΕΥ καιτα πιστωτικά ιδρύματα γνωστοποιούν σε 
κάθε ανάλυση, σε τριμηνιαία βάση, την αναλογία των συ¬ 
στάσεων για "αγορά", "διακράτηση", "πώληση" (ή ισοδύ¬ 
ναμους όρους), στο σύνολο των συστάσεώντους, καθώς 
και την αναλογία των αντιστοιχούντων σε καθεμία από τις 
κατηγορίες αυτές εκδοτών στους οποίους η ΕΠΕΥή το πι¬ 
στωτικό ίδρυμα παρείχε ουσιώδεις υπηρεσίες επενδυτι¬ 
κής τραπεζικής στη διάρκεια των προηγούμενων δώδεκα 
μηνών. 

Άρθρο 8 

1. Σε περίπτωση μη γραπτών αναλύσεων, όπως ενδει¬ 
κτικά των αναλύσεων που δίδονται μέσω των μέσων μαζι¬ 
κής ενημέρωσης ή κατά τη διάρκεια προφορικών παρου¬ 
σιάσεων, αρκεί η παραπομπή από το υπεύθυνο πρόσωπο 
σε τόπο ή μέσο, όπως ο σχετικός διαδικτυακάς τόπος του 
υπεύθυνου προσώπου, στον οποίο βρίσκονται και είναι 
άμεσα και εύκολα προσιτές στο κοινό: 

(α) οι γνωστοποιήσεις του άρθρου 3, 

(β) οι κυριότερες υποθέσεις της παραγράφου 1 του άρ¬ 
θρου 4, 

(γ) οι πληροφορίες του άρθρου 5, 

(δ) οι γνωστοποιήσεις της παραγράφου 1 του άρθρου 
6, και 

(ε) οι γνωστοποιήσεις της παραγράφου 1 του άρθρου 7. 

2. Δεν εφαρμόζονται στους δημοσιογράφους που υπό- 
κεινται σε κατάλληλους, ισοδύναμους κανόνες αυτορ- 
ρύθμισης ή σε κανόνες επαγγελματικής δεοντολογίας, οι 
διατάξεις των άρθρων 3 και 4 και των παραγράφων 1 και 
3 του άρθρου 6 υπό τον όρο ότι οι κανόνες αυτοί επιτυγ¬ 
χάνουν ισοδύναμα αποτελέσματα με εκείνα των ως άνω 
διατάξεων. 

3. Εάν η παράθεση των στοιχείων (α) έως (δ) της παρα¬ 
γράφου 1 του άρθρου 5 θα ήταν δυσανάλογη σε σύγκρι¬ 
ση με την έκταση της ανάλυσης, αρκεί αυτή να αναφέρει 
σαφώς και σε ευδιάκριτο σημείο τον τόπο στον οποίο το 
κοινό μπορεί να έχει άμεση και εύκολη πρόσβαση στις 
απαιτούμενες πληροφορίες, όπως τη σχετική ιστοσελίδα 
στον διαδικτυακό τόπο του υπεύθυνου προσώπου, υπό 
τον όρο ότι δεν έγινε καμία μεταβολή στη χρησιμοποιού¬ 
μενη μέθοδο ή βάση αποτίμησης. 

4. Εάν η έκταση των γνωστοποιήσεωντων παραγράφων 
1 έως 3 του άρθρου 6 και των παραγράφων 1 έως 3 του 
άρθρου 7 θα ήταν δυσανάλογη σε σχέση με την έκταση 
της ανάλυσης, αρκεί να γίνεται στην ίδια την ανάλυση σα¬ 
φής και σε ευδιάκριτο σημείο αναφορά στον τόπο στον 
οποίο το κοινό μπορεί να έχει άμεση και εύκολη πρόσβα¬ 
ση στις γνωστοποιήσεις αυτές, όπως αναφορά στο ση¬ 
μείο του διαδικτυακού τόπου του υπεύθυνου προσώπου 
όπου βρίσκονται οι γνωστοποιήσεις αυτές. 

Άρθρο 9 

1. Εάν υπεύθυνο πρόσωπο διαδίδει με δική του ευθύνη 
ανάλυση η οποία έχει εκπονηθεί από τρίτο, η ανάλυση 
αναφέρει σαφώς και σε εμφανές σημείο την ταυτότητα 
του υπεύθυνου προσώπου που διαδίδει την ανάλυση. 


2. Κάθε φορά που διαδίδεται πληροφορία στην οποία 
περιλαμβάνεται ουσιωδώς τροποποιημένη ανάλυση, η 
οποία έχει παραχθεί από τρίτο, η πληροφορία αυτή επιση¬ 
μαίνει σαφώς και λεπτομερώς την ουσιώδη τροποποίηση. 
Κάθε φορά που η ουσιώδης τροποποίηση συνίσταται στην 
αλλαγή της υπόδειξης που περιέχει η ανάλυση (π.χ. αλλα¬ 
γή μιας υπόδειξης για "αγορά" σε υπόδειξη για "διακράτη- 
ση" ή για "πώληση", ή αντίστροφα), το πρόσωπο που δια¬ 
δίδει την πληροφορία συμμορφώνεται, ως προς την ου¬ 
σιώδη αυτή τροποποίηση, με τις απαιτήσεις που 
επιβάλλουν στους συντάκτες αναλύσεων τα άρθρα 3 έως 
6 . 

3. Υπεύθυνα νομικά πρόσωπα που διαδίδουν τα ίδια ή μέ¬ 
σω φυσικών προσώπων, μια ουσιωδώς τροποποιημένη 
ανάλυση, διαθέτουν συγκεκριμένη, γραπτή διαδικασία για 
τον τρόπο γνωστοποίησης στους αποδέκτες της πληρο¬ 
φορίας αυτής του τόπου στον οποίο μπορούν να βρουντην 
ταυτότητα του συντάκτη της ανάλυσης, την ίδια την ανά¬ 
λυση και τη γνωστοποίηση των συμφερόντων ή συγκρού¬ 
σεων συμφερόντων του συντάκτη της ανάλυσης, υπό τον 
όρο ότι τα στοιχεία αυτά είναι διαθέσιμα στο κοινό. 

4. Οι παράγραφοι 2 και 3 δεν εφαρμόζονται στην περί¬ 
πτωση που αναπαράγεται στα μέσα μαζικής ενημέρω¬ 
σης, συμπεριλαμβανομένου και του διαδικτύου, ανάλυση 
που έχει εκπονηθεί από τρίτο, εφόσον δεν τροποποιείται 
η ουσία της ανάλυσης. 

5. Σε περίπτωση διάδοσης περίληψης ανάλυσης που 
έχει εκπονηθεί από τρίτο, το υπεύθυνο πρόσωπο που δια¬ 
δίδει την περίληψη μεριμνά ώστε η περίληψη να είναι σα¬ 
φής και μη παραπλανητική, αναφέροντας το έγγραφο 
που αποτελεί την πηγή της περίληψης και τον τόπο όπου 
οι σχετικές με το έγγραφο αυτό γνωστοποιήσεις είναι 
άμεσα και εύκολα προσβάσιμες στο κοινό, εφόσον οι εν 
λόγω γνωστοποιήσεις έχουν δημοσιοποιηθεί. 

Άρθρο 10 

Επιπλέοντων υποχρεώσεωντου άρθρου 9, εάντο υπεύ¬ 
θυνο πρόσωπο είναι ΕΠΕΥ, πιστωτικό ίδρυμα ή φυσικό 
πρόσωπο που απασχολείται από ΕΠΕΥ ή πιστωτικό ίδρυ¬ 
μα με σύμβαση εργασίας ή με άλλο τρόπο, και διαδίδει 
ανάλυση που εκπονείται από τρίτο, το υπεύθυνο πρόσω¬ 
πο υποχρεούται: 

(α) να αναφέρει σαφώς και σε ευδιάκριτο σημείο το όνο¬ 
μα της αρμόδιας εποπτικής αρχήςτης ΕΠΕΥήτου πιστω¬ 
τικού ιδρύματος, 

(β) να τηρεί τις υποχρεώσεις που επιβάλλονται στους 
συντάκτες αναλύσεων από το άρθρο 7, σε περίπτωση που 
ο συντάκτης της ανάλυσης δεν την έχει ήδη δημοσιοποι¬ 
ήσει, 

(γ) να τηρεί τις υποχρεώσεις που επιβάλλονται στους 
συντάκτες αναλύσεων από τα άρθρα 3 έως 7, σε περί¬ 
πτωση που η ΕΠΕΥ ή το πιστωτικό ίδρυμα έχει τροποποι¬ 
ήσει ουσιωδώς την ανάλυση. 

Άρθρο 11 

1. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

2. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΔΕΞΙΟΣ Α. ΠΙΑΑΒΙΟΣ 

(5) 

Διαδικασία και Κριτήρια για τον Χαρακτηρισμό Πρακτι¬ 
κών της Αγοράς ως Αποδεκτών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση 5/347/12.7.2005 
του Διοικητικού Συμβουλίου) 

Αφού έλαβε υπόψη: 

1. Το σημείο 10 του άρθρου 2 του ν. 3340/2005 για την 
"προστασία της Κεφαλαιαγοράς από πράξεις προσώπων 
που κατέχουν προνομιακές πληροφορίες και πράξεις χει¬ 
ραγώγησης της αγοράς" (ΦΕΚΑ/112/2005). 

2. Την Οδηγία 2003/6/ΕΚ του Ευρωπαϊκού Κοινοβουλί¬ 
ου καιτου Συμβουλίου για τις "πράξεις προσώπων που κα¬ 
τέχουν προνομιακές πληροφορίες και τις πράξεις χειρα¬ 
γώγησης της αγοράς (κατάχρηση αγοράς)" (Ε 
096/16/2003). 

3. Την Οδηγία 2004/72/ΕΚ της Ευρωπαϊκής Επιτροπής 
για την "εφαρμογή της Οδηγίας 2003/6/ΕΚ του Ευρωπαϊ¬ 
κού Κοινοβουλίου και του Συμβουλίου όσον αφοράτις 
αποδεκτές πρακτικές της αγοράς, τον ορισμό των εμπι- 
στευτικών πληροφοριών γιαπαράγωγα μέσα εμπορευμά¬ 
των, την κατάρτιση καταλόγων κατόχων εμπιστευτικών- 
πληροφοριών, τη γνωστοποίηση τωνσυναλλαγών προ¬ 
σώπων που ασκούνδιευθυντικά καθήκοντα και τη 
γνωστοποίηση ύποπτων συναλλαγών" (Ε 162/70/2004). 

4. Το κείμενο της Επιτροπής Ευρωπαϊκών Εποπτικών 
Αρχών Κεφαλαιαγοράς με τίτλο "ΜβιΈθΙ Αόυεβ ΟίΓΘΟΙίνθ: 
ΕονοΙ 3 - ρΓθΙίπιίπ3Γγ ΩΕ3Β 9υίά3ποθ 3πά ίπίοΓπίΒΐίοπ οπ 
ΙίΐΘ οοπιπιοπ ορθΓαΙίοπ οί Ιάθ ΟίΓΘΟΙίνθ" (0Ε3Β, 04-505). 

5. Την Τελική Έκθεση της "Επιτροπής Σοφών" για τη 
ρύθμιση των ευρωπαϊκών αγορών κινητών αξιών, όπως 
αυτή εγκρίθηκε από το Ευρωπαϊκό Συμβούλιο της Στοκ- 
χόλμηςτον Μάρτιο 2001 και ψηφίσθηκετην 5.2.2002 από 
το Ευρωπαϊκό Κοινοβούλιο. 

6. Το άρθρο 90 του π.δ. 63/2005 "Κωδικοποίηση της νο¬ 
μοθεσίας για την Κυβέρνηση και τα κυβερνητικά όργανα" 
(ΦΕΚ Α/98/2005). 

ΑΠΟΦΑΣΙΖΕΙ ΟΜΟΦΩΝΑ 
Άρθρο 1 

Η παρούσα απόφαση έχει ως σκοπό την προσαρμογή 
του κανονιστικού πλαισίου προς τα άρθρα 2 και 3 της 
Οδηγίας 2004/72/ΕΚ της Ευρωπαϊκής Επιτροπής, Επίση¬ 
μη Εφημερίδα των Ευρωπαϊκών Κοινοτήτων Ε 
162/70/2004. 

Άρθρο 2 

Στο πλαίσιο εφαρμογής της παραγράφου 2του άρθρου 

6 και της περίπτωσης (α) της παραγράφου 2 του άρθρου 

7 του ν. 3340/2005 οι ακόλουθοι παράγοντες λαμβάνονται 
κατ’ ελάχιστον υπόψη από την Επιτροπή Κεφαλαιαγοράς 
- με την επιφύλαξη της συνεργασίας με τις αρμόδιες επο¬ 
πτικές αρχές άλλων κρατών μελών - όταν εξετάζει εάν 
μπορεί να αποδεχθεί μια συγκεκριμένη πρακτική της αγο¬ 
ράς: 

(α) Ο βαθμός διαφάνειας της πρακτικής σε σχέση με το 
σύνολο της αγοράς, 

(β) Η ανάγκη να διασφαλισθεί η λειτουργία των δυνάμε¬ 
ων της αγοράς και η απρόσκοπτη αλληλεπίδραση προ¬ 
σφοράς και ζήτησης στο πλαίσιο αυτό, η Επιτροπή Κεφα¬ 
λαιαγοράς αναλύει ιδίως τις επιπτώσεις της σχετικής 
πρακτικής με βάση τις κυριότερες παραμέτρους της αγο¬ 


ράς, όπως οι συνθήκες που επικρατούσαν στην αγορά 
πριν την εφαρμογή της σχετικής πρακτικής, η μέση σταθ¬ 
μισμένη τιμή σε μία μόνο συνεδρίαση ή η καθημερινή τιμή 
κλεισίματος, 

(γ) Ο βαθμός στον οποίο η πρακτική επηρεάζει τη ρευ¬ 
στότητα και την αποτελεσματικότητα της αγοράς. 

(δ) Ο βαθμός στον οποίο η πρακτική λαμβάνει υπόψη 
τους μηχανισμούς διαπραγμάτευσης της σχετικής αγο¬ 
ράς και επιτρέπει στους συμμετέχοντες στην αγορά να 
αντιδρούν κατάλληλα και έγκαιρα στις νέες συνθήκες 
στην αγορά που δημιουργεί η πρακτική αυτή. 

(ε) Οι εγγενείς κίνδυνοι της πρακτικής για την ακεραιό¬ 
τητα άμεσα ή έμμεσα συνδεόμενων αγορών στην Ευρω¬ 
παϊκή Ένωση, οργανωμένων ή μη, στις οποίες το σχετικό 
χρηματοπιστωτικό μέσο αποτελεί αντικείμενο διαπραγ¬ 
μάτευσης. 

(στ) Το αποτέλεσμα οποιοσδήποτε έρευνας της Επι¬ 
τροπής Κεφαλαιαγοράς σχετικά με την πρακτική, ιδίως 
όσον αφορά περιπτώσεις στις οποίες η πρακτική παρα¬ 
βιάζει κανόνες ή διατάξεις για την αποτροπή της κατά¬ 
χρησης αγοράς ή κανόνες επαγγελματικής συμπεριφο¬ 
ράς, στην εξεταζόμενη αγορά ή σε άμεσα ή έμμεσα συν¬ 
δεόμενες αγορές στην Ευρωπαϊκή Ένωση. 

(ζ) Τα διαρθρωτικά χαρακτηριστικά της σχετικής αγο¬ 
ράς, και ιδίως αν πρόκειται ή όχι για οργανωμένη αγορά, 
τα είδη των διαπραγματευόμενων σε αυτήν χρηματοπι¬ 
στωτικών μέσων και τα χαρακτηριστικά των συμμετεχό- 
ντων στην αγορά, και ιδίως το βαθμό συμμετοχής των 
ιδιωτών επενδυτών στη σχετική αγορά. 

Άρθρο 3 

1. Η Επιτροπή Κεφαλαιαγοράς, προκειμένου να αποδε¬ 
χθεί ή να απορρίψει μια πρακτική της αγοράς, προβαίνει 
σε διαβούλευση με τους εκάστοτε ενδιαφερομένους φο¬ 
ρείς της αγοράς, όπως ενδεικτικά, τους εκπροσώπους 
των εκδοτών, των προσώπων που παρέχουν επενδυτικές 
υπηρεσίες και των επενδυτών, με τους διαχειριστές των 
οργανωμένων αγορών και τις άλλες αρχές, περιλαμβανο- 
μένης της Τράπεζας της Ελλάδος. Κατά τη διαδικασία 
διαβούλευσης ζητείται η γνώμη των αρμόδιων αρχών άλ¬ 
λων κρατών-μελών, ιδίως εάν υπάρχουν συγκρίσιμες 
αγορές, όσον αφορά τη διάρθρωση, τον όγκο ή το είδος 
των συναλλαγών. 

2. Η Επιτροπή Κεφαλαιαγοράς επανεξετάζει τακτικά τις 
πρακτικές της αγοράς που έχει αποδεχθεί, λαμβάνοντας 
ιδίως υπόψη σημαντικές μεταβολές στη σχετική αγορά, 
όπως μεταβολές των κανόνων διαπραγμάτευσης ή της 
υποδομήςτης αγοράς. 

3. Πρακτικές και ιδίως νέες ή αναδυόμενες πρακτικές 
της αγοράς δεν θεωρούνται ως μη αποδεκτές, για το λό¬ 
γο και μόνον ότι δεν έχουν ακόμα αναγνωριστεί από την 
Επιτροπή Κεφαλαιαγοράς. 

Άρθρο 4 

1. Η απόφαση της Επιτροπής Κεφαλαιαγοράς με την 
οποία χαρακτηρίζεται μία πρακτική της αγοράς ως απο¬ 
δεκτή περιέχει αναλυτική περιγραφή της πρακτικής και- 
των παραγόντων που ελήφθησαν υπόψη για τον χαρα¬ 
κτηρισμό της ως αποδεκτή πρακτική και δημοσιεύεται 
στο επίσημο δελτίο της οργανωμένης αγοράς που αφο¬ 
ρά. 

2. Η Επιτροπή Κεφαλαιαγοράς κοινοποιεί το συντομό¬ 
τερο δυνατό την απόφαση με την οποία χαρακτηρίζεται 
μία πρακτική της αγοράς ως αποδεκτή στην Ευρωπαϊκή 

Επιτροπή Ρυθμιστικών Αρχών των αγορών κινητών αξιών 
(0Ε3Ρ). 

Άρθρο 5 

Όταν έχουν ήδη αρχίσει έρευνες σε συγκεκριμένες 
υποθέσεις, οι διαδικασίες διαβούλευσης σύμφωνα με το 
άρθρο 3 μπορεί να αναβληθούν μέχρις ότου ολοκληρω¬ 
θούν οι έρευνες αυτές και επιβληθούν ενδεχομένως οι 
σχετικές κυρώσεις. 

Άρθρο 6 

Οι διαδικασίες διαβούλευσης του άρθρου 3 ακολου¬ 
θούνται και στην περίπτωση αναθεώρησης, τροποποίη¬ 


σης, ή κατάργησης μιας πρακτικής η οποία έχει γίνει απο¬ 
δεκτή απάτην Επιτροπή Κεφαλαιαγοράς. 

Άρθρο 7 

1. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

2. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΑΕΞΙΟΣ Α. ΠΙΆΑΒΙΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θΙ.ςΐΓ - θ-γπθΠ: ννββιηθδίθΓ @ θί.ςΐΓ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 βυτογια κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ΕΘΒΟ 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοτη και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-τοηπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ίηΙθίΎιεΙ 

ΙιΗρ://νννννν.ε1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙει-πεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευΐΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θπγο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοπίθΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























